text: Politisk magasin: Skal selvtægt altid straffes? DF siger nej
  13 marts 2017 kl. 15.18
  Butiksejere risikerer at blive straffet, hvis de deler billeder af butikstyve. Det vil Dansk Folkeparti sætte en stopper for.
  Når en butiksejer har fanget en butikstyv på overvågningskameraet, er det op til politiet at fange tyven.
  Nogle gange tager butiksejerne sagen i egen hånd og lægger videoen ud på de sociale medier for at sætte skub i efterforskningen. Dette er sket flere gange, og det hænder, at butiksejernes handling fører til, at tyven arresteres.
  Selvom tyven har begået indbruddet, kan butiksejeren komme i vanskeligheder. Det er nemlig et brud på persondataloven at offentligøre billederne, hvor man kan genkende tyven. Dansk Folkeparti mener, at dette er forkert og har derfor fremsat et forslag om at ændre denne lov.
  Jan Rytkjær Callesen kommer ind og diskuterer emnet i politisk magasin kl. 18.25 live på TV SYDs Facebook-side.
  